Document ID: /fineweb-2-swissfilter-quality_10-filterrobots/filtered/03750.jsonl.gz/29

>>21 ไม่ซับซ้อนมาก กูแค่เลี่ยงไม่เล่าเรื่องส่วนตัวลงเน็ตตลอด มันไม่ปลอดภัย แต่กูจะเล่าเท่าที่เล่าได้แล้วกัน ยาวหน่อยอย่าว่ากันนะ
คือตอนเด็กๆที่บ้านกูมีปัญหามาก พ่อกูเป็นอาเสี่ยคาเฟ่ ได้โบนัสมา4-5หมื่นใช้คืนเดียวหมด ไม่เหลือเข้าบ้านสักบาท(หลายสิบปีที่แล้ว มึงคิดเอาว่าเยอะแค่ไหน)แม่กูสร้างหนี้ เป็นขโมย มีชู้ นอนกับเจ้าหนี้ แล้วไม่มีใครในบ้านอยากให้กูเกิดมาเลย(แม่กูเคยท้องสองรอบ แท้งทั้งสองรอบ จนรอบกูเนี่ยแหละ)คนที่สนับสนุนคอยดูแลกูจริงๆก็มีแค่ย่ากับน้า แต่ย่ากูก็แก่สัดๆแล้ว อายุ80ได้ น้ากูก็ไม่มีปากเสียงในบ้าน ตอนเด็กนี่กูเจอสารพัดอ่ะมึง โดนน้ำร้อนราดกบาล โดนโยนโดนผลักตกบันไดบ้าน โดนเอาไปปล่อยทิ้งตามสวนตามห้าง เฉดหัวไปอยู่กับญาติคนนั้นทีคนนี้ที แต่คือกูรอดมาได้หมดอ่ะมึง ก็ไม่รู้จะว่าบุญกรรมหรืออะไร แล้วย่ากูก็เสีย ทีนี้แม่งหนักกว่าเดิม ข้าวปลาน้ำท่าเสื้อผ้าวันไหนน้ากูไม่อยู่ก็ก็ต้องหาแดกหาทำเอาเอง โดนเฆี่ยนโดนห่าอะไรสารพัด มีครั้งนึงกูจำได้เลยว่ากูแก้ผ้าวิ่งหนีไปรอบซอยเพราะโดนเฆี่ยนหรืออะไรสักอย่างอ่ะ ชาวบ้านเขาเห็นกันหมด แต่ไม่มีใครช่วยได้
วันนึงตอนกู 8-9 ขวบ พ่อแม่กูยังไม่กลับบ้าน แต่กูก็นอนตามปกติเพราะไม่เคยนอนด้วยกันแต่ไหนแต่ไร ตอนดึกกูสะดุ้งตื่นเพราะร้อนสัดๆร้อนแบบหายใจเข้าไปแล้วแม่งมีเหี้ยอะไรอุดจมูกเต็มไปหมด กูมองไปรอบๆนี่เห็นไฟรอบตัวเลยมึง(ทุกวันนี้กูก็ไม่สนจะหาคำตอบว่าใครจงใจเผาบ้านหรือเป็นอุบัติเหตุ ช่างแม่งเหอะ)ตอนนั้นกูไม่คิดอะไรแล้ว แหกปากร้องให้คนช่วยเท่าไรก็ไม่มีใครมา กูไม่รู้ว่ากูจะตายไหม แต่แม่งทรมานสัดๆอ่ะมึง มันแสบ มันอึดอัด ห่าอะไรก็ไม่เห็นไม่ได้ยิน กูเลยตัดสินใจวิ่งฝ่าไฟไปกระโดดออกทางหน้าต่าง(ห้องนอนกูอยู่ชั้น2)ตอนนั้นกูจำไม่ได้ว่าอะไรหักหรือได้แผลตรงไหน คือในหัวกูมีแค่คำว่าไม่เอาแล้ว ไม่อยู่ที่นี่แล้ว กูก็วิ่งหนีไปจากบ้านเหี้ยๆนั่นกี่วันไม่รู้ แม่งเจ็บทั้งตัวเจ็บทั้งใจ น้ำตากูไหลตลอด ทำไมกูต้องเจอแบบนี้วะ เด็กอายุไม่ถึงสิบขวบอ่ะมึง แล้วกูพยายามหลบคนตลอด กูเลี่ยงวัดกับพวกห้างอะไรเป็นหลัก กูก็ไม่เข้าใจตัวเองตอนนั้นนะ แต่คือแบบกูไม่ไว้ใจอ่ะ แล้วกูหิวสัดๆก็ขโมยเปิดน้ำก๊อกแดกให้หนักท้อง วันไหนโชคดีก็ได้ของตกพื้นที่ยังดีๆหน่อยมาแดก
คือกูบอกก่อนว่ากูไม่ได้หมกตัวอยู่ที่เดิมหลังจากนั้น กูวิ่งหนีไปเรื่อยๆไม่เคยหาที่คุ้มหัว จะเป็นจะตายช่างมัน กูอยากไปให้ไกลๆจากบ้านเหี้ยนั่น
แล้วกูก็เจอพี่คนนึง แต่กูจำรายละเอียดไม่ได้ว่ะ หัวกูตอนนั้นเบลอมาก ไม่ต่างจากหมาตัวนึง ขอแค่มีอะไรใส่ปากหนักท้องเป็นพอ
ความคิดความอ่านกูมั่วไปหมด กูอ่านป้ายอะไรไม่ออกด้วยซ้ำ ขนาดคนพูดกูยังแทบไม่รู้เรื่อง พี่แกมาเล่าทีหลังว่าตอนนั้นกูพูดภาษาคนไม่ได้เลย
แล้วแกก็เอากูไปเลี้ยง แต่ไม่ได้ให้ไปโรงเรียนตามปกติว่ะ คือให้เรียนอยู่ในบ้าน แล้วก็คอยฝึกคอยสอน กูไม่ขอลงรายละเอียดว่าอะไรบ้างนะ
ช่วงเกือบๆ3ปีนั่นกูรู้จักคนมากขึ้น ส่วนมากแก่กว่ากูทั้งนั้นแหละ ใกล้กูสุดก็อายุ15-16ได้(ซึ่งตอนนั้นกูสิบขวบมั้ง)กูได้ทำงานหาเงินเองอะไรเอง
คือชีวิตตอนอยู่กับพี่แกก็ยังต้องดูแลตัวเองไม่ต่างจากเดิมมากว่ะ แค่กูไม่โดนทารุณกรรมแล้ว มีหลังคาคุ้มหัว มีข้าวให้กิน แต่แค่นั้นกูพอสำหรับกูแล้ว
แล้วตอนกูเกือบๆ13พี่แกก็บอกว่าคงเลี้ยงกูไม่ไหวแล้ว(มี2-3คนโดนเก็บมาแบบกูเหมือนกัน)แต่แกจะไม่ให้กูไปเป็นคนจรจัดหรือไปเป็นโจร
แกเอากูมาส่งบ้านเลยมึง ไม่รู้เหมือนกันว่าสืบเจอได้ไง แต่ตอนนั้นกูเข้มแข็งขึ้นมากแล้ว เงินเก็บกูก็มี ใครจะมาเฆี่ยนมาทารุณกรรมกูเตะสวนหมด
กูก็อยู่แบบนี้มาในบ้านเหี้ยๆนี่จนถึงทุกวันนี้แหละ ไม่ทุกข์ไม่สุข กูเฉยชามาก แถมเดี๋ยวนี้แม่งแก่กันหมด หือกูไม่ขึ้น แต่กูมีน้อง(ผู้หญิง)เพิ่มมาอีกคนไง
คือกูไม่รู้ว่าช่วงที่กูหายไปน้องกูเจออะไรมาบ้าง แต่กูก็แบบ เออ เอาวะ เห็นแก่น้องกูจะยอมอยู่บ้านหลังนี้ไปจนกว่าพวกแม่งจะตายก็ได้
(มีต่อ)